.td_uid_2_60b00ea3efa47_rand.td-a-rec-img{text-align:left}.td_uid_2_60b00ea3efa47_rand.td-a-rec-img img{margin:0 auto 0 0} Is-Sibt li ġej, bejn 9am u 12:30 pm, il-Partit Nazzjonalista ser jilqa' fid-Dar Ċentrali lil kull min hu interessat jirreġistra l-interess tiegħu fil-kawża tal-inġustizzja fil-mekkaniżmu ħażin li bihom qegħdin jinħadmu l-kontijiet tad-dawl u l-ilma. Dan tħabbar waqt konferenza tal-aħbarijiet indirizzata mill-Viċi Kap tal-Partit Nazzjonalista għall-Affarijiet tal-Parlament David Agius u l-Kelliem għall-Politika dwar l-Ilma u l-Enerġija u l-Iżvilupp Sostenibbli Ryan Callus. Ilbieraħ ġie rrapurtat li minn rapport tal-Uffiċju tal-Awditur Ġenerali, l-NAO, li għadu ma ġiex ippubblikat, jirriżulta li l-poplu Malti seta' ħallas total ta' €6.5 miljun fi ħlasijiet żejda għall-kontijiet tad-dawl u l-ilma. Fi stqarrija b'reazzjoni għal dak irrapurtat, l-Uffiċċju tal-Awditur Ġenerali ddikjara li r-referenzi għar-rapport imsemmi huma bbażati fuq dokument li għadu qed jiġi aġġornat. €6.5 miljun fi ħlasijiet żejda fil-kontijiet tad-dawl u l-ilma – Rapport mhux ippubblikat tal-Awditur Ġenerali David Agius saħaq li din hi sejħa nazzjonali filwaqt li sostna li l-Gvern f'dawn l-aħħar snin seraq €50 miljun minn fost il-poplu Malti u Għawdxi u għalhekk Gvern ġdid immexxi mill-Partit Nazzjonalista jirrifondi l-miljuni ta' ewro li l-poplu qed jinsteraq fil-kontijiet tad-dawl u l-ilma mill-2013 'l hawn. Min-naħa tieħu d-deputat Ryan Callus qal li l-Partit Laburista fl-ebda mument ma ċaħad li dan is-serq mhux qed isir. U għalhekk l-anqas biss ikkommetta ruħu li jindirizza din l-anomalija aħseb u ara kemm jirritorna lura l-flus li nsterqu mill-familji Maltin. "Gvern Laburista, li qabel l-elezzjoni wieg]ed tant bis-settur tal-enerġija, wara li ġie elett għamel ħerba sħiħa minnu u lilek itik iċ-ċiċri u għalihom il-miljuni," qal Callus. Il-Partit Nazzjonalista qal li dawk li jattendu jridu jġibu magħhom il-karta tal-identitá u n-numru tal-kont taghhom. .td_uid_3_60b00ea3efd17_rand.td-a-rec-img{text-align:left}.td_uid_3_60b00ea3efd17_rand.td-a-rec-img img{margin:0 auto 0 0}